

**REPUBLIKA HRVATSKA**

 **BRODSKO – POSAVSKA ŽUPANIJA**

**OPĆINA VELIKA KOPANICA**

**Općinsko vijeće**

KLASA: 024-03/25-01/09

URBROJ: 2178-12-03-25-02

Velika Kopanica, 31. ožujka 2025. godine.

**Z A P I S N I K**

**sa 29. sjednice Općinskog vijeća**

**Općine Velika Kopanica**

Na 29. sjednici Općinskog vijeća Općine Velika Kopanica održanoj dana 31. ožujka 2025. godine u Općinskoj vijećnici, Vladimira Nazora 1, Velika Kopanica s početkom u 19:00 sati, bilo je prisutno 8 od 13 izabranih Vijećnika Općinskog vijeća Općine Velika Kopanica.

Nazočni vijećnici: Tomislav Jagić, Ivan Antolović, BlažŠokčević, Miro Matić, Krunoslav Zdunić, Marina Jularić Ergotić, Patricija Kurtušić, Darko Relota

Odsutni vijećnici: Robert Matasović, Tomislav Matasović, Ivo Stojanović, Ana Radičević

Ostali prisutni: Ivan Meteš – načelnik, Marija Lolić Butorac – pročelnica,

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić otvorio je sjednicu u :00 h i pozdravio sve prisutne te konstatirao kvorum.

Predsjednik iznosi da predlaže nadopunu Dnevnog reda sukladno članku 58. Poslovnika, dodaju se 4. i 5. točka Dnevnog reda i glase:

4. Prijedlog Odluke o ispravku Odluke o raspodjeli rezultata poslovanja Općine Velika Kopanica na dan 31.12.2024. godine;

5. Zamolba Općinskom vijeću od Blaženke Lukić.

Napominje da je 4. točka poslana Vijećnicima na e-mail, a 5. točka im je podjeljena prije početka sjednice.

Predsjednik daje na glasanje nadopunu Dnevnog reda;

TOČKA 4: Prijedlog Odluke o ispravku Odluke o raspodjeli rezultata poslovanja Općine Velika Kopanica na dan 31.12.2024. godine;

Javnim glasovanjem je nadopuna jednoglasno usvojena (8 glasova ZA).

TOČKA 5: Zamolba Općinskom vijeću od Blaženke Lukić;

Javnim glasovanjem je nadopuna jednoglasno usvojena (8 glasova ZA).

Predsjednik predlaže sljedeći Dnevni red:

DNEVNI RED:

1. Verifikacija Zapisnika s 28. sjednice Općinskog vijeća Općine Velika Kopanica;

2. I. Izmjene i dopune Proračun Općine Velika Kopanica za 2025. godinu:

* 1. Prijedlog Izmjene i dopune Proračuna Općine Velika Kopanica za 2025. godinu
  2. Prijedlog Dopune Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2025. godini;

3. Izvješće o izvršenju Plana djelovanja za 2024. godinu za Općinu Velika Kopanica i Prijedlog Zaključka o usvajanju Izvješća;

4. Prijedlog Odluke o ispravku Odluke o raspodjeli rezultata poslovanja Općine Velika Kopanica na dan 31.12.2024. godine;

5. Zamolba Općinskom vijeću od Blaženke Lukić;

6. Razno

Nakon čitanja Dnevnog reda, Predsjednik isti daje na raspravu. Nakon što nije bilo komentara i prijedloga i na glasanje. Dnevni red je usvojen jednoglasno (8 glasova ZA).

**TOČKA 1:** **Verifikacija Zapisnika s 28. sjednice Općinskog vijeća Općine Velika Kopanica;**

Predsjednik otvara 1. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Zapisnik s 28. sjednice Općinskog vijeća Općine Velika Kopanica je javnim glasovanjem jednoglasno usvojen (8 glasova ZA).

**TOČKA 2: I. Izmjene i dopune Proračun Općine Velika Kopanica za 2025. godinu:**

a) Prijedlog Izmjene i dopune Proračuna Općine Velika Kopanica za 2025. godinu

b) Prijedlog Dopune Programa javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2025. godini

Predsjednik otvara 2. točku dnevnog reda i daje riječ načelniku.

Načelnik pozdravlja sve prisutne i navodi da je Proračun za 2025. godinu donesen u prosincu prošle godine, no da ga je sada potrebno dopunit. Objašnjava da se u sada u Rebalansu planira iznos od 30.000 EUR za plaće djelatnika dječjeg vrtića u osnivanju, za plaće budućeg ravnatelja, pedagoga, medicinskog osoblja – osoblja koje će biti zajedničko. Također navodi da se dopunjuje Rebalans sa iznosom od 10.000,00 EUR za izradu projektne dokumentacije za društveni dom u Beravcima.

Kako nema nikakvih komentara, pitanja i prijedloga, Predsjednik daje drugu točku Dnevnog reda na glasanje.

I. izmjene i dopune Proračuna Općine Velika Kopanica za 2025. godine s pripadajućim Programom javnih potreba u odgoju, obrazovanju, kulturi, sportu i ostalim društvenim djelatnostima na području Općine Velika Kopanica u 2025. godini su javnim glasovanjem usvojeni jednoglasno (8 glasova ZA).

**TOČKA 3: Izvješće o izvršenju Plana djelovanja za 2024. godinu za Općinu Velika Kopanica i Prijedlog Zaključka o usvajanju Izvješća**

Predsjednik otvara 3. točku dnevnog reda i daje riječ načelniku.

Načelnik objašnjava što je Plan djelovanja. Navodi da je u 2024. godini na području naše Općine proglašena elementarna nepogoda suša, mi smo zaprimili 164 prijava, a procjenjena je šteta zaprimljena u iznosu od 1.903.652,07 EUR. Načelnik navodi da ima informacije da su sredstva osigurana iz EU, a da bi do 31.5.2025. trebale sve prijave biti pregledane.

Kako nema nikakvih komentara, pitanja i prijedloga, Predsjednik daje drugu točku Dnevnog reda na glasanje.

Izvješće o izvršenju Plana djelovanja za 2024. godinu za Općinu Velika Kopanica i Zaključak o usvajanju Izvješća su javnim glasovanjem usvojeni jednoglasno (8 glasova ZA).

**TOČKA 4: Prijedlog Odluke o ispravku Odluke o raspodjeli rezultata poslovanja Općine Velika Kopanica na dan 31.12.2024. godine;**

Predsjednik otvara 4. točku dnevnog reda i daje riječ pročelnici.

Pročelnica pozdravlja prisutne i objašnjava da je riječ o Odluci koja se donaša uz Godišnji izvještaj o izvršenju Proračuna te da se sada mijenja Odluka koja je donesena na prošloj sjednici Vijeća. Navodi da je u Odluci omaškom naveden krivi iznos od 58.660,65 EUR, umjesto 58.660,64 EUR za višak prihoda na dan 31.12.2024., što je za sobom povuklo još nekoliko krivih iznosa stoga je potrebno napraviti ispravak.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Odluka o ispravku Odluke o raspodjeli rezultata poslovanja Općine Velika Kopanica na dan 31.12.2024. godine je javnim glasovanjem jednoglasno usvojen (8 glasova ZA).

**TOČKA 5: Zamolba Općinskom vijeću od Blaženke Lukić;**

Predsjednik otvara 5. točku dnevnog reda i daje riječ načelniku.

Načelnik čita zamolbu Blaženke Lukić. Zamolbom se moli povećanje iznosa sufinanciranja dječjih vrtića za djecu s područja naše Općine. Načelnik objašnjava da je Vijeće donjelo Odluku da se sufinancira boravak djece u dječjim vrtićima s područja naše Općine u iznosu od 100,00 EUR. Navodi da će se kada se naš dječji vrtić otvori morati svakako podizati taj iznos te da daje na raspravu i odluku Vijećnicima.

Vijećnik Šokčević pita koliko imamo djece kojima se sufinancira dječji vrtić.

Načelnik odgovara osam i navodi da povećanje ne bi bio veliki trošak za Općinu.

Vijećnik Antolović navodi da se slaže s povećanjem naknade.

Predsjednik Vijeća daje stanku kako bi provjerio kako dalje s ovom točkom.

*Kratka stanka.*

Predsjednik nastavlja sa sjednicom. Navodi da su obavljene konzultacije kako bi donošenje odluke vezane uz ovu točku bile sukladno Poslovniku. Objašnjava da će Vijeće sada donijeti zaključak o prihvaćanju zamolbe. Daje riječ načelniku.

Načelnik predlaže da se prihvati zamolba, da se donese povećanje naknade za sufinaciranje boravka djece u dječjim vrtićima na 150,00 EUR na sljedećoj sjednici vijeća. Također predlaže sazivanje sjednice Vijeća po hitnom postupku u petak u 18:00h.

Kako nema nikakvih komentara, pitanja i prijedloga, Predsjednik daje na glasanje zaključak da se prihvati zamolba Blaženke Lukić te da se na sljedećoj sjednici Općinskog vijeća uvrsti na dnevni red i donesu izmjene i dopune Odluke o sufinanciranju boravka djece u dječjim vrtićima u iznosu od 150,00 EUR po djetetu.

Zaključak je je javnim glasovanjem jednoglasno usvojen (8 glasova ZA).

**TOČKA 6: Razno**

Predsjednik otvara 6. točku dnevnog reda i daje riječ načelniku.

Načelnik govori o aktualnostima u Općini. Navodi da je proveden postupak javne nabave za izgradnju pješačke staze u ulici Lađani, posao je dopbila tvrtlka Feliks Regulacija d.o.o. iz Slavonskog Broda, radovi bi uskoro trebali početi. Taj smo projekt prijavili na natječaj PORLZ, Ministarstva regionalnog razvoja, čekamo rezultate.

Radovi na izgradnji dječjeg vrtića su u punom jeku i dobro napreduju, bila je kontrola na terenu iz SAFU-a.

Radovi na izgradnji vodovodne mreže isto dobro napreduju, trenutno su u Maloj Kopanici. To je najveći projekt koji se radi na području naše Općine, Općina sudjeluje u njemu s oko 10% što je oko 500.000,00 EUR. Mještani Divoševaca i Male Kopanice dobit će besplatne priključke. Napominje da vidi da su Maličani nezadovoljni što im je vatrogasni dom u lošem stanju, moli ih za strpljenje, nije moguće sve odjednom raditi.

Navodi da će biti još jedna sjednica, ali se i sada zahvaljuje Vijećnicima na suradnji tijekom ovog mandata.

Kako nema nikakvih danjih pitanja i komentara, Predsjednik zatvara sjednicu u 19:40 h.

Zapisničarka Predsjednik Općinskog vijeća

**Marija Lolić Butorac, mag.soc. Tomislav Jagić, mag.ing.silv.**